આ લખાય છે ત્યારે સમાચાર છે કે સુરતમાં એક યુવાન વેપારીએ પોતાની પત્ની અને ૪ વર્ષના બાળક સાથે બિલ્ડીંગની અગાસી પરથી પડતું મૂકીને આત્મહત્યા કરી લીધી! અરેરાટી આવી જાય એવા સમાચાર વાંચીને વિચાર આવે કે લોકોના માથે એવી કઈ આફતો ત્રાટકતી હશે, જે એમને આખા પરિવારની હત્યા કરવાની ફરજ પાડે? વળી, આ પ્રકારની વ્યક્તિઓ પરિવારના સદસ્યોને માર્યા બાદ પોતે પણ આત્મહત્યા કરી લેતી હોય છે! વિજ્ઞાનની ભાષામાં આવી ઘટનાઓને ‘ફેમિલીસાઈડ’ તરીકે ઓળખવામાં આવે છે, જે ‘સ્યુસાઈડ’ (એક વ્યક્તિએ કરેલી આત્મહત્યા) શબ્દ ઉપરથી બન્યો છે.